
KAIŠIADORIŲ RAJ. SAV., ŽASLIŲ SEN., STABINTIŠKIŲ KAIMO VILTIES G. (NR. ZSG 16) IR UVĖDOS G. (NR. ZSG 15) PAPRASTOJO REMONTO RANGOS DARBŲ PIRKIMO TECHNINĖ UŽDUOTIS
I. BENDROJI INFORMACIJA
	1.
	Užsakovas (statytojas)
	Kaišiadorių rajono savivaldybės administracija
Katedros g. 4, LT-56121 Kaišiadorys

	2.
	Pirkimo pavadinimas
	Kaišiadorių raj. sav., Žaslių sen., Stabintiškių kaimo Vilties g. (Nr. zsg 16) ir Uvėdos g. (Nr. zsg 15) paprastojo remonto rangos darbai

	3.
	Projekto pavadinimas
	Kaišiadorių raj. Sav., Žaslių sen., Stabintiškių kaimo zsg 16 Vilties g., paprastojo remonto aprašas , Nr. PRA-KRS-25/1-9 (toliau – Vilties g. Projektas)
Kaišiadorių raj. sav., Žaslių sen., Stabintiškių kaimo zsg 15 Uvėdos g., paprastojo remonto aprašas, Nr. PRA-KRS-25/1-10 (toliau – Uvėdos g. Projektas)

	4.
	Statybos vieta
	Vilties g. (Nr. zsg 16) ir Uvėdos g. (Nr. zsg 15) Stabintiškių k.

	5.
	Statinio kategorija
	Nesudėtingas statinys

	6.
	Statybos rūšis
	Paprastasis remontas


II. RANGOS DARBŲ APIMTIS, TRUKMĖ IR STATYTOJO (UŽSAKOVO) PATEIKIAMI DUOMENYS
	7.
	Rangos darbų apimtis ir pastabos
	7.1.Rangos darbai atliekami pagal Vilties g. Projektą ir Uvėdos g. Projektą, kuriuose nurodomos statybos darbų apimtys.
7.2. Užbaigus Darbus Rangovas parengia / patikslina statinio kadastrinių matavimų bylas, išpildomąją dokumentaciją bei kitą dokumentaciją, reikalingą įregistruoti statinį Nekilnojamojo turto kadastre ir registre. Šiuos dokumentus pateikia su paskutiniu atliktų darbų aktu.
7.3.Teisės aktų nustatyta tvarka Užsakovo vardu Rangovas vykdo Statybos pradžios ir užbaigimo procedūras: Užsakovo vardu teikia prašymus ir dokumentus (LR IS „Infostatyba“, kt.), gauna statybos užbaigimą patvirtinantį dokumentą ir apmoka visas su statybos užbaigimu, įskaitant su reikalingų dokumentų užsakymu / parengimu, susijusias išlaidas.

	8.
	Kitos paslaugos ir nurodymai
	8.1. Rangovas reguliariai dalyvauja su Projekto įgyvendinimu susijusiose veiklose, teikia pasiūlymus / sprendinius rangos darbų laikotarpiu, esant poreikiui ir garantiniu atliktų darbų periodu.
8.2. Visos Projekte nurodytos naudoti medžiagos turi būti naudojamos pagal gamintojų nurodymus. Visos medžiagos ir įrangos privalo būti sertifikuotos teisės aktų nustatyta tvarka arba pripažintos tinkamomis naudoti Lietuvos kontroliuojančių institucijų. Visos medžiagos, įrangos, įrenginiai ir kita turi būti suprojektuoti taip, kad atitiktų Lietuvos Respublikos, statytojo (užsakovo) ir Euro normų reikalavimus. Jei atskiruose normatyviniuose aktuose tai pačiai konstrukcijai, savybei, rodikliui, statinio elementui ir pan. nustatyti skirtingi parametrai, pasirenkamas tas, kuris užtikrina geresnes statinių fizines, technines ir eksploatacines savybes.
8.3. Naudojamos medžiagos turi užtikrinti statinio kokybę bei reikalavimus. Rangovas turi vadovautis aukščiausiais estetiniais kriterijais, teisės aktais, įvertinti gamtines sąlygas, numatytą apimtį vertinti ir, reikalui esant, papildyti pagal profesinę kompetenciją ir įžvalgą priimant racionalius sprendimus. 
8.4. Darbai turi būti atlikti taip, kad statybos objektas būtų gerai eksploatuojamas ir ilgaamžis. 
8.5. Į pasiūlymo kainą turi būti įskaičiuoti visi mokesčiai ir visos Rangovo išlaidos.
8.6. Rangovui rekomenduojama atvykti į objekto apžiūrą ir įvertinti rangos darbų apimtį, prieš tai datą ir laiką suderinus su statytoju. 
8.6. Rangovas visus iškilusius klausimus ir problemas, susijusias su šioje techninėje užduotyje nustatytų tikslų ir užduočių vykdymu, sprendžia savarankiškai, tačiau galutinius sprendimus priima tik suderinęs su statytoju (užsakovu).
8.7. Rangovas privalo informuoti statytoją (užsakovą) apie pastebėtus nelogiškus, žalingus, neracionalius ar kitaip netinkamus techninės dokumentacijos sprendinius bei derinti jų ištaisymo būdus ir priemones su statytoju (užsakovu).
8.8. Rangovas privalo įvertinti visus techninės dokumentacijos sprendinius, visas statybos darbų apimtis ir prisiimti riziką dėl kiekių ir išlaidų dydžio svyravimo.
8.9. Rangovas privalo netrukdyti dirbti statytojo (užsakovo) atstovams bei atsižvelgti į jų teikiamas pastabas ir teisėtus reikalavimus.
8.10. Atlikęs darbus, Rangovas statytojui (užsakovui) priduoda sutvarkytą teritoriją. Rangovas privalo savo lėšomis atstatyti pažeistas dangas, želdynus ir kt.

	9.
	Aplinkos apsaugos (žaliųjų pirkimų) reikalavimai
	9.1.Rangovas, vykdydamas statybos darbus, privalo užtikrinti, kad kelkraščių sluoksniuose (iš dolomito skaldos 11/32): ne mažiau kaip 15 proc. viso panaudoto skaldos kiekio sudarytų antrinio panaudojimo užpildai ir kelių tiesimo medžiagos, pakartotinio panaudojimo medžiagos arba perdirbtos nepavojingosios atliekos / šalutiniai gamybos produktai. 
Atitikties įrodymas: Prieš pradedant darbus arba perduodant darbų rezultatus, Rangovas Pateikia: Medžiagų / mišinių gamintojo eksploatacinių savybių deklaracijas bei gamybos kontrolės dokumentus, patvirtinančius perdirbtų / pakartotinai panaudotų užpildų dalį (% dalyse).

9.2. turi būti panaudota ne mažiau kaip 20 proc. šiltųjų asfalto mišinių (t. y. sumažintos temperatūros karštųjų asfalto mišinių, kurių gamybos temperatūra yra ne mažiau kaip 20 °C mažesnė už karštųjų asfalto mišinių) nuo viso numatyto naudoti asfalto mišinio kiekio.
Atitiktį įrodantys dokumentai: gamintojo ir (ar) tiekėjo techniniai dokumentai, įrodantys, kad šiltieji asfalto mišiniai atitinka techninius reikalavimus pagal AB Lietuvos automobilių kelių direkcijos generalinio direktoriaus 2024 m. vasario 14 d. įsakymą Nr. VE-29 „Dėl Automobilių kelių asfalto mišinių techninių reikalavimų aprašo TRA ASFALTAS 24 patvirtinimo“ ir Lietuvos automobilių kelių direkcijos prie susisiekimo ministerijos direktoriaus 2012 m. gruodžio 18 d. įsakymą Nr. V-462 „Dėl Asfalto mišinių temperatūros mažinimo metodinių nurodymų MN ATM 12 patvirtinimo“;

	10.
	Statytojo (užsakovo) pateikiamų dokumentų sąrašas
	Kaišiadorių raj. Sav., Žaslių sen., Stabintiškių kaimo zsg 16 Vilties g., paprastojo remonto aprašas , Nr. PRA-KRS-25/1-9, 1 .pdf dokumentas;
Kaišiadorių raj. sav., Žaslių sen., Stabintiškių kaimo zsg 15 Uvėdos g., paprastojo remonto aprašas, Nr. PRA-KRS-25/1-10, 1 .pdf dokumentas


III. BAIGIAMOSIOS NUOSTATOS
	11.
	Taikoma teisė ir normatyviniai dokumentai
	Rangos darbai turi būti atlikti vadovaujantis Lietuvos Respublikoje galiojančiais ir statybą reglamentuojančiais teisės aktais, Vilties g. Projektu ir Uvėdos g. Projektu, šia technine specifikacija ir jos priedais.
Pasikeitus įstatymų ir teisės aktų, reglamentuojančių perkamus darbus, nuostatoms ir reikalavimams, rangovas turi vykdyti sutartį pagal galiojančius teisės aktus prieš tai raštu informavęs statytoją.

